Starea de urgență continuă pentru încă o lună. Iohannis: Prețurile la medicamente, energie electrică și gaze ar putea fi plafonate.
Președintele
a semnat decretul prin care a fost prelungită starea de urgență. Iohannis:
Pericolul nu a trecut, stați acasă! Prețurile la medicamente, aparatură
medicală, gaze și energie electrică ar putea fi plafonate.
E oficial, mai trebuie să reziști încă 30 e zile în
izolare sau, dacă e cazul, în carantină. Klaus Iohannis a semnat azi decretul
care prelungește starea de urgență cu o lună. “Nu există semne că ritmul pandemiei a scăzut" e principalul
argument al președintelui. “Pericolul nu a trecut. Stați acasă, pentru a
nu ajunge pe un pat de spital. Altfel, vom avea un val e îmbolnăviri și de
decese foarte mare", a spus șeful statului, odată cu anunțul prelungirii stării
de urgență.Iohannis dă
asigurări că Guvernul va lua toate măsurile, astfel încât să nu fie probleme cu
alimente. În plus, prețurile la medicamente, aparatură medicală, energie
electrică și gaze s-ar putea plafona.“Cu toții vrem să ne recâștigăm viața pe
care am avut-o. Sunt măsuri gare ne afectează temporar, dar care salvează vieți.
Nu păcăliți instituțiile, pentru că vă păcăliți singuri și pe cei dragi vouă.
Nu vă expuneți și nu îi expuneți pe cei de lângă voi. Fiți responsabili și
solidari", a încheiat președintele.